Παράταση χρόνου υποβολής των δικαιολογητικών για την εισαγωγή στο Διακρατικό ΠΜΣ «Ευρωπαϊκό και Συγκριτικό Κοινωνικό Δίκαιο», ως την **Τετάρτη 15 Ιουλίου 2020** (βλ. εδώ <http://mdsec.law.auth.gr/>)

To Πρόγραμμα Μεταπτυχιακών Σπουδών στο «**Ευρωπαϊκό και Συγκριτικό Κοινωνικό Δίκαιο**» διοργανώνεται από την Νομική Σχολή του Αριστοτελείου Πανεπιστημίου Θεσσαλονίκης σε συνεργασία με το Τμήμα Νομικής του Πανεπιστημίου της Τουλούζης – Capitole και έχει ετήσια διάρκεια. Στόχοι του είναι, μεταξύ άλλων, να διευκολύνει την **απόκτηση εξειδικευμένων γνώσεων** στο Ευρωπαϊκό και Συγκριτικό Κοινωνικό Δίκαιο (συλλογικό και ατομικό εργατικό δίκαιο, κοινωνική ασφάλιση, κοινωνική πολιτική, πολιτικές απασχόλησης στις εθνικές και ευρωπαϊκές διαστάσεις), να ενθαρρύνει τη **μετακίνηση φοιτητών, διδασκόντων** και ερευνητών που ετοιμάζουν τη διδακτορική τους διατριβή, να ιδρύσει μία **μόνιμη ανταλλαγή δεδομένων** των δύο Ιδρυμάτων και να καλλιεργήσει τις **επαφές ειδικών** στο αντικείμενο του Προγράμματος μεταξύ των χωρών της Νότιας Ευρώπης.  Τα μαθήματα του χειμερινού εξαμήνου διδάσκονται στο Πανεπιστήμιο της Τουλούζης 1 και του εαρινού στο Αριστοτέλειο Πανεπιστήμιο Θεσσαλονίκης.  **Οι φοιτητές υποστηρίζονται από το πρόγραμμα Εράσμους, σε περίπτωση δε που ληφθούν υγειονομικά μέτρα, το ΠΜΣ θα υλοποιηθεί με μεθόδους εξ αποστάσεως διδασκαλίας**.